CELEX: 62016CN0404
Language: fi
Date: 2016-07-19 00:00:00
Title: Asia C-404/16: Ennakkoratkaisupyyntö, jonka Szegedi Közigazgatási és Munkaügyi Bíróság (Unkari) on esittänyt 19.7.2016 – Lombard Ingatlan Lízing Zrt. v. Nemzeti Adó- és Vámhivatal Fellebbviteli Igazgatóság

3.10.2016   
            
            
               FI
            
            
               Euroopan unionin virallinen lehti
            
            
               C 364/9
            
         
      Ennakkoratkaisupyyntö, jonka Szegedi Közigazgatási és Munkaügyi Bíróság (Unkari) on esittänyt 19.7.2016 – Lombard Ingatlan Lízing Zrt. v. Nemzeti Adó- és Vámhivatal Fellebbviteli Igazgatóság
      (Asia C-404/16)
      (2016/C 364/04)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Szegedi Közigazgatási és Munkaügyi Bíróság
      
         Pääasian asianosaiset
      
      
         Kantaja: Lombard Ingatlan Lízing Zrt.
      
         Vastaaja: Nemzeti Adó- és Vámhivatal Fellebbviteli Igazgatóság
      
         Ennakkoratkaisukysymykset
      
      
                  1)
               
               
                  Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) (jäljempänä arvonlisäverodirektiivi) 90 artiklassa tarkoitettua sopimuksen peruuttamisen tai purkamisen käsitettä tulkittava siten, että siihen sisältyy myös tilanne, jossa leasingvuokranantaja (jäljempänä vuokranantaja) ei suljetun rahoitusleasingsopimuksen tapauksessa voi enää vaatia leasingvuokralleottajaa (jäljempänä vuokralleottaja) maksamaan leasingvuokraeriä, koska se on purkanut sopimuksen siitä syystä, ettei vuokralleottaja ole täyttänyt sopimusvelvoitteitaan?
               
            
                  2)
               
               
                  Jos tähän vastataan myöntävästi, onko vuokranantajalla arvonlisäverodirektiivin 90 artiklan 1 kohdan nojalla oikeus alentaa veron perustetta myös siinä tapauksessa, että kansallinen lainsäätäjä, joka on käyttänyt arvonlisäverodirektiivin 90 artiklan 2 kohdassa säädettyä mahdollisuutta, ei salli veron perusteen alentamista, jos maksaminen laiminlyödään kokonaan tai osittain?
               
            
         (1)  EUVL 2006, L 347, s. 1.